MEGA เด้ง 3% ลุ้นกำไรปีนี้โต 2 เท่า รายได้ขายวิตามินพุ่ง โบรกเคาะเป้า 67 บ. อัพไซด์ 32%
MEGA ดีด 3% เก็งกำไรปีนี้โต 2 เท่า แตะ 2.25 พันล้าน รับรายได้ขาย MWC และ Maxxcare โตต่อเนื่อง โบรกเชียร์ “ซื้อ” เป้า 67 บ. อัพไซด์ 32%
MEGA ดีด 3% เก็งกำไรปีนี้โต 2 เท่า แตะ 2.25 พันล้าน รับรายได้ขาย MWC และ Maxxcare โตต่อเนื่อง โบรกเชียร์ “ซื้อ” เป้า 67 บ. อัพไซด์ 32%
2 ก.ย. 2565

ผู้สื่อข่าวรายงานว่า วันนี้ (2 ก.ย.65) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10:52 น. อยู่ที่ระดับ 50.50 บาท บวก 1.25 บาท หรือ 2.54% สูงสุดที่ระดับ 50.50 บาท ต่ำสุดที่ระดับ 49.25 บาท ด้วยมูลค่าการซื้อขาย 88.43 ล้านบาท

บล.ดาโอ ระบุในบทวิเคราะห์ ว่า MEGA ตั้งเป้ากำไรสุทธิเติบโตเป็น 2 เท่าภายใน 5-7 ปี จากปี 62 อย่างไรก็ตามมองว่ากำไรสุทธิปี 65 จะเติบโตเป็น 2 เท่าจากปี 62 ซึ่งเร็วกว่าบริษัทคาด หนุนโดยรายได้ MWC และ Maxxcare ที่โตต่อเนื่อง อีกทั้งยังได้อานิสงส์ค่าเงินบาทอ่อน และผู้บริโภคใส่ใจสุขภาพมาหนุนการเติบโต
ทั้งนี้ทางฝ่ายวิจัยคงประมาณการกำไรสุทธิปีนี้ ที่ 2,256 ล้านบาท เติบโต 16% จากงวดเดียวกันของปีก่อน จาก (1) รายได้รวมที่เติบโต 11% จากงวดเดียวกันของปีก่อน, (2) GPM ขยายตัว จาก GPM ของ Mega We Care ที่ขยายตัว สำหรับปี 66 ประเมินกำไรสุทธิ อยู่ที่ 2,459 ล้านบาท เติบโต 9% จากงวดเดียวกันของปีก่อน จากรายได้เติบโตในทุกธุรกิจ ยังคงแนะนำ “ซื้อ” ราคาเป้าหมาย 67 บาท